Objava zahtevka za odobritev spremembe specifikacije proizvoda, ki ni manjša, v skladu s členom 50(2), točka (a), Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2023/C 41/13)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek v treh mesecih od datuma te objave.

ZAHTEVEK ZA ODOBRITEV SPREMEMBE SPECIFIKACIJE PROIZVODA ZA ZAŠČITENE OZNAČBE POREKLA/ZAŠČITENE GEOGRAFSKE OZNAČBE, KI NI MANJŠA

Zahtevek za odobritev spremembe v skladu s členom 53(2), prvi pododstavek, Uredbe (EU) št. 1151/2012

„Pesca e Nettarina di Romagna“

EU št.: PGI-IT-1535-AM02 – 15.9.2020

ZOP ( ) ZGO (X)

1. Skupina vložnikov in pravni interes

Consorzio di Tutela Pesca e Nettarina di Romagna I.G.P. [Združenje za zaščito proizvoda z ZGO „Pesca e Nettarina di Romagna“] Via Béla Bartók 29/G 44124 – Ferrara

tel. +39 0532904511

fax: +39 0532904521

potrjen e-naslov: consorziopesca@registerpec.it

Združenje Consorzio di Tutela Pesca e Nettarina di Romagna I.G.P. ima pravico vložiti zahtevek za spremembo v skladu s členom 13(1) uredbe ministrstva za kmetijstvo, prehrano in gozdarstvo št. 12511 z dne 14. oktobra 2013.

2. Država članica ali tretja država

Italija

3. Postavka v specifikaciji proizvoda, na katero se sprememba nanaša

☐ Ime proizvoda

☒ Opis proizvoda

☒ Geografsko območje

☒ Dokazilo o poreklu

☒ Metoda proizvodnje

☒ Povezava

☒ Označevanje

☒ Drugo [preverjanja; vrstni red in naslovi členov]

4. Vrsta sprememb

☒ Sprememba specifikacije proizvoda za registrirano ZOP ali ZGO, ki se ne šteje za manjšo v skladu s členom 53(2), tretji pododstavek, Uredbe (EU) št. 1151/2012.

☐ Sprememba specifikacije proizvoda za registrirano ZOP ali ZGO, za katero enotni dokument (ali enakovredni dokument) ni bil objavljen, pri čemer se sprememba ne šteje za manjšo v skladu s členom 53(2), tretji pododstavek, Uredbe (EU) št. 1151/2012.

5. Spremembe

Opis proizvoda

Naslednji seznam sort v členu 2(1) specifikacije proizvoda:

„Pesca di Romagna“ Sorte z rumenim mesom: Maycrest, Spring Lady, Sprinbelle, Springcrest, Suncrest, Royal Glory, Royal Gem, Dixired, Flavorcrest, Glohaven, Merril Gem Free 1, Redhaven, Royal Majestic, Royal Time, Rich Lady, Maria Marta, Summer Rich, Grenat, Elegant lady, Fayette, Royal Summer, Royal Lee, Royal Pride, Romestar, Symphonie, Mercil (ali O'Henry), Zainori (ali Kaweat). Sorte z belim mesom: Iris Rosso, Maria Bianca, Tendresse (ali Joulie), Duchessa d’Este, Rossa di San Carlo, Zaidaso (ali Kewina).

ter

„‚Nettarina di Romagna‘ Sorte z rumenim mesom: Early Sungrand, Maygrand, Laura, Ambra, Maillara (ali Big Ben), Nectaprima, Noracila, Flavortop, Indipendence, Maria Emilia, Maria Laura, Spring Red, Weimberger, Big Top (ali Zaitabo), Guerriera, Alitop, Honey Blaze, Romagna Big, Fantasia, Maria Aurelia, Nectaross, Stark red Gold, Venus, Sweet Red, Sweet Lady, Morsiani 90, Honey Royal, Honety Glo’, Romagna Gold. Sorte z belim mesom: Silver King, Caldesi 2000, Nectarmagie, Silver Giant, Maillarmagic, Necta perle, Romagna 3000, Romagna red.“

se spremeni:

„Breskve Zgodnje sorte z rumenim mesom: bordò, coraline (ali monco), crimson lady, dixired, flavorcrest, maycrest, merril gem free 1, rich may, royal gem, royal glory, royal majestic, royal time, ruby rich, sagittaria, spring lady, sprinbelle, springcrest, sugar time. Srednje pozne sorte z rumenim mesom: azurite, corindon, diamond princess, elegant lady, fayette, glohaven, grenat, maria marta, mercil (ali o’henry), plusplus, redhaven, rich lady, rome star, royal estate, royal jim, royal lee, royal pride, royal summer, royal sweet, summer rich, suncrest, sweet dream, sweet henry, symphonie, vista rich, zainori (ali kaweah), zee lady. Zgodnje sorte z belim mesom: greta, iris rosso, monsolle, patty. Srednje pozne sorte z belim mesom: duchessa d’este, ivory sun, maria bianca, maura, regalsnow (ali maperla), rosa del west, rossa di san carlo, star princess, snow lady, tendresse (ali joulie), zaidaso (ali kewina). Nektarine Zgodnje sorte z rumenim mesom: alice, ambra, ara, big haven, carene, early sungrand, extreme beauty, gartairo, garofa, laura, maillara (ali big bang), maria emilia, maygrand, nectaprima, noracila, rebus 028, weimberger. Srednje pozne sorte z rumenim mesom: alma, alma 2, alexa, amiga, alitop, august red, big top (ali zaitabo), diamond ray, dorabelle, doracile, dulcis, dulciva, early zee, fairlane, fantasia, febe, flavortop, gea, guerriera, honey blaze, honey glo, honey kist, honey royale, indipendence, lady erika, late fair, luciana, maria aurelia, maria carla, maria laura, max, max 7, monrené, morsiani 60, morsiani 90, nectareine, nectaross, orine, orion, pit lane, pit stop, red fair, romagna big, romagna giant, romagna gold, romagna lady, romagna queen, romagna summer, september bright, spring red, stark red gold, sweet lady, sweet red, venus, western red. Zgodnje sorte z belim mesom: caldesi 2000, garcica, romagna red, romagna star, silver king, turquoise. Srednje pozne sorte z belim mesom: caldesi 2020, maillarmagie (ali magique), majestic pearl, nectarmagie, nectaperle, romagna 3000, romagna bright, romagna sweet, romagna top, silver giant, silver star, sandine, tourmaline, zephyr.“

Sprememba vključuje posodobitev in razširitev nabora sort, ki se lahko uporabljajo. To je posledica pogostega in hitrega obnavljanja sort v sektorju ter potrebe po zagotavljanju razpoložljivosti proizvoda z ZGO. Zato so bili dodani novi kultivarji, ki zelo pogosto izhajajo iz prejšnjih ali starih kultivarjev. Z razširitvijo nabora sort se bo tudi podaljšalo obdobje obiranja, kar pomeni, da bo proizvod bolj razpoložljiv za potrošnike in na voljo dlje časa.

Ta sprememba se nanaša na točko 4.2 povzetka in ustrezno točko 3.2 enotnega dokumenta.

V členu 2 specifikacije proizvoda se doda naslednji odstavek:

Za pridelavo proizvoda z označbo „Pesca e Nettarina di Romagna“ je dovoljeno uporabljati še druge kultivarje breskev, ki so rezultat raziskovanja sort, če se s preskusi in dokumenti dokaže, da so metoda pridobivanja proizvoda in kakovostne značilnosti sadja v skladu s to specifikacijo proizvoda. Uporabo takih kultivarjev za pridelavo proizvoda z označbo „Pesca e Nettarina di Romagna“ je treba predhodno priglasiti ministrstvu za kmetijstvo, prehrano in gozdarstvo, ki oceni njihovo uporabo in lahko v ta namen zahteva tehnično mnenje nadzornega ali drugega organa.

To spremembo zahtevamo, da se zadosti prihodnjim potrebam pridelovalcev v zvezi z uvedbo novih sort, ki so rezultat znanstvenih raziskav, in da se zagotovi nadaljnja skladnost s prvotnimi značilnostmi označbe „Pesca e Nettarina di Romagna“, pri čemer se upošteva hitrost obnavljanja sort, ki je značilna za to vrsto.

Ta sprememba se nanaša na točko 4.2 povzetka in ustrezno točko 3.2 enotnega dokumenta.

V členu 6(1) specifikacije proizvoda se besedilo o značilnostih sadja:

Ob dajanju na trg mora imeti proizvod z označbo „Pesca di Romagna“ značilnosti, opisane v nadaljevanju. Kultivarji z rumenim mesom Velikost: najmanjši premer 67 mm, kar ustreza obsegu 21 cm. Vsebnost sladkorja: najmanj 11 (°Bx). Lupina, oblika in povprečna teža ustrezajo značilnostim zadevnih kultivarjev. Kultivarji z belim mesom Velikost: najmanjši premer 67 mm, kar ustreza obsegu 21 cm. Vsebnost sladkorja: najmanj 11 (°Bx). Lupina, oblika in povprečna teža ustrezajo značilnostim zadevnih kultivarjev.

ter

Ob dajanju na trg mora imeti proizvod z označbo „Nettarina di Romagna“ značilnosti, opisane v nadaljevanju.

a) Kultivarji z rumenim mesom Lupina: gladka. Velikost: najmanjši premer 67 mm, kar ustreza obsegu 21 cm. Vsebnost sladkorja: najmanj 11 (°Bx). Okus, oblika in najmanjša povprečna teža ustrezajo značilnostim zadevnih kultivarjev.

b) Kultivarji z belim mesom Lupina: gladka. Velikost: najmanjši premer 67 mm, kar ustreza obsegu 21 cm. Vsebnost sladkorja: najmanj 11 (°Bx). Okus, oblika in najmanjša povprečna teža ustrezajo značilnostim zadevnih kultivarjev.

združi in premakne v člen 2 specifikacije proizvoda:

Kakovostne značilnosti

Ob dajanju na trg mora imeti proizvod z označbo „Pesca e Nettarina di Romagna“ značilnosti, opisane v nadaljevanju.

Zgodnji kultivarji z rumenim in belim mesom

— Najmanjša velikost A: najmanjši premer 67 mm, kar ustreza najmanjši teži 135 g.

— Vsebnost sladkorja: najmanj 9,5 (°Bx).

— Lupina in oblika ustrezata značilnostim zadevnih kultivarjev.

Srednje pozni kultivarji z rumenim in belim mesom

— Najmanjša velikost A: najmanjši premer 67 mm, kar ustreza najmanjši teži 135 g.

— Vsebnost sladkorja: najmanj 11 (°Bx).

— Lupina in oblika ustrezata značilnostim zadevnih kultivarjev.

Zaradi boljše strukturiranosti besedila se je zdelo primerno razlikovati med zgodnjimi in srednje poznimi kultivarji. To razlikovanje vpliva na parameter vsebnosti sladkorja, ki pri zgodnjih kultivarjih, ki se obirajo prej, ne dosega ravni srednje poznih kultivarjev. Da bi se natančneje določile najmanjše velikosti, je naveden tudi parameter, ki se nanaša na najmanjšo težo sadeža in ustreza drugim parametrom velikosti, že vključenim v specifikacijo proizvoda, kot so navedeni v veljavnih tržnih standardih. Nazadnje, vsi parametri, ki določajo kakovostne značilnosti, so iz člena 6 premaknjeni v člen 2 specifikacije proizvoda, tako da so vse značilnosti proizvoda navedene v istem členu.

Ta sprememba se nanaša na točko 4.2 povzetka in ustrezno točko 3.2 enotnega dokumenta.

V členu 2 specifikacije proizvoda se doda naslednje besedilo:

„Sadje se lahko uporablja tudi za predelavo. Poleg tega se lahko izključno v primeru predelave uporabi tudi sadje, ki izpolnjuje vse zahteve iz specifikacije proizvoda, razen zahtev, ki se nanašajo na velikost in obliko. Dovoljena je tudi manjša površinska poškodba kožice, če taka poškodba ne vpliva na kakovost in rok uporabnosti sadeža. Tak sadež se ne sme prodajati končnemu potrošniku.“

Ta sprememba bo omogočila, da se predela tudi sadje, ki je le nepravilne velikosti ali oblike, čeprav je bilo pridelano in gojeno v skladu z vsemi določbami specifikacije proizvoda. Prepovedana pa bo predelava sadja, ki ni zdravo in ni skladno s specifikacijo proizvoda.

Ta sprememba se nanaša na točko 4.2 povzetka in ustrezno točko 3.2 enotnega dokumenta.

Geografsko območje

V členu 3 specifikacije proizvoda se besedilo glede območja proizvodnje:

Območje proizvodnje označbe „Pesca di Romagna“ vključuje ozemlje dežele Emilija - Romanja, ki je primerno za gojenje breskev, in sicer:

1) občine v pokrajini Ferrara: Argenta, Cento, Codigoro, Massa Fiscaglia, Poggio Renatico, Portomaggiore, S. Agostino, Tresigallo, Voghiera;

2) občine v pokrajini Bologna: Borgo Tossignano, Budrio, Casalfiumanese, Cas telguelfo, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano;

3) občine v pokrajini Forlì: Bertinoro, Castrocaro Terme, Cesena, Cesenatico Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliaria, Montiano, Predappio, Roncofreddo, Sant’Arcangelo, Savignano sul Rubicone;

4) občine v pokrajini Ravena: Alfonsine, Bagnacavallo, Bagnara di Romagna, BrisigneIla, Casola Valsenio, Castelbolognese, Cervia, Conselice, Cotignola, Faenza, Fusignano, Lugo, Massalombarda, Ravenna, Riolo Terme, Russi, S.Agata sul Santerno, Solarolo.

ter

Območje proizvodnje označbe „Nettarina di Romagna“ vključuje ozemlje dežele Emilija - Romanja, ki je primerno za gojenje breskev, in sicer:

1) občine v pokrajini Ferrara: Argenta, Cento, Codigoro, Massa Fiscaglia, Poggio Renatico, Portomaggiore, S. Agostino, Tresigallo, Voghiera;

2) občine v pokrajini Bologna: Borgo Tossignano, Budrio, Casalfiumanese, Castelguelfo, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano;

3) občine v pokrajini Forlì: Bertinoro, Castrocaro Terme, Cesena, Cesenatico Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliaria, Montiano, Predappio, Roncofreddo, Sant’Arcangelo, Savignano sul Rubicone;

4) občine v pokrajini Ravena: Alfonsine, Bagnacavallo, Bagnara di Romagna, BrisigneIla, Casola Valsenio, Castelbolognese, Cervia, Conselice, Cotignola, Faenza, Fusignano, Lugo, Massalombarda, Ravenna, Riolo Terme, Russi, S.Agata sul Santerno, Solarolo.

popravi in dopolni tako:

Člen 3 Območje proizvodnje Območje proizvodnje označbe „Pesca e Nettarina di Romagna“ vključuje ozemlje dežele Emilija - Romanja, ki je primerno za gojenje breskev, in sicer: 1) občine v pokrajini Ferrara: Argenta, Cento, Codigoro, Copparo, Ferrara Fiscaglia – loc. Massa Fiscaglia, Poggio Renatico, Portomaggiore, Terre del Reno – loc. S. Agostino, Tresignana – loc. Tresigallo, Voghiera; 2) občine v pokrajini Bologna: Borgo Tossignano, Budrio, Casalfiumanese, Castel Guelfo di Bologna, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano; 3) občine v pokrajini Forlì-Cesena: Bertinoro, Castrocaro Terme e Terra del Sole, Cesena, Cesenatico, Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliana, Montiano, Predappio, Roncofreddo in Savignano sul Rubicone; 4) občine v pokrajini Ravena: Alfonsine, Bagnacavallo, Bagnara di Romagna, Brisighella, Casola Valsenio, Castel Bolognese, Cervia, Conselice, Cotignola, Faenza, Fusignano, Lugo, Massa Lombarda, Ravenna, Riolo Terme, Russi, Sant’Agata sul Santerno, Solarolo; 5) občino v pokrajini Rimini: Santarcangelo di Romagna.

Spremembe so potrebne, da se popravijo tiskarske napake, posodobijo nekatera krajevna imena in dodajo nove občine, kot je opisano v nadaljevanju.

Imena občin Massa Fiscaglia, S. Agostino in Tresigallo so nadomeščena z njihovimi novimi imeni, Fiscaglia – loc. Massa Fiscaglia, Terre del Reno – loc. S. Agostino in Tresignana – loc. Tresigallo.

Te posodobitve so potrebne, da se upoštevajo spremembe po združitvah, do katerih je prišlo med januarjem 2014 in januarjem 2019. Celotno območje porekla ni spremenjeno.

Ime „pokrajina Forlì“ se nadomesti z imenom „pokrajina Forlì-Cesena“, saj je bila pokrajina preimenovana v skladu z zakonodajno uredbo št. 252 z dne 6. marca 1992.

Občina Santarcangelo di Romagna, ki je bila še vedno prikazana kot del pokrajine Forlì, je zdaj navedena pod pokrajino Rimini, ki je bila ustanovljena z navedeno zakonodajno uredbo št. 252/1992.

Nazadnje, imena občin Castelguelfo, Castrocaro Terme, Modigliaria, Brisignella, Castelbolognese, Massalombarda in S. Agata sul Santerno se nadomestijo s pravilnimi imeni: Castel Guelfo di Bologna, Castrocaro Terme e Terra del Sole, Modigliana, Brisighella, Castel Bolognese, Massa Lombarda in Sant’Agata sul Santerno.

Nekatere tiskarske napake v specifikaciji proizvoda so tako popravljene, ne da bi bilo spremenjeno območje porekla.

Območju porekla sta dodani občini Ferrara in Copparo v pokrajini Ferrara.

Tako se dobi neprekinjeno geografsko območje proizvodnje. Občini Ferrara in Copparo ležita ob občinah, ki so že zajete v specifikaciji proizvoda, in mejita nanje, predvsem pa imata dolgo in veličastno tradicijo pridelave breskev in nektarin, ki jo tam poznajo že od nekdaj. Ker ležita poleg že zajetih območij, imata podobne okoljske značilnosti in načine gojenja.

Ta sprememba se nanaša na točko 4.3 povzetka in ustrezno točko 4 enotnega dokumenta.

Dokazilo o poreklu

Posodobitev postopka za določitev dokazila o poreklu

Naslednja odstavka, ki se nanašata na označbi „Pesca di Romagna“ in „Nettarina di Romagna“, v členu 5 specifikacije proizvoda:

Dežela Emilija - Romanja je odgovorna za preverjanje izpolnjevanja tehničnih pogojev iz člena 4. Nasadi breskev, primerni za pridelavo proizvoda z označbo „Pesca di Romagna“, so vpisani v ustrezen register, ki se vzpostavi, posodobi in objavi vsako leto. Izvod tega registra se predloži vsem občinam na območju proizvodnje. Ministrstvo za kmetijstvo, prehrano in gozdarstvo navede postopke, ki jih je treba upoštevati glede prijave in popisa letne proizvodnje ter pridobitve ustreznih potrdil za pravilno in primerno spremljanje proizvodnje, ki se vsako leto prizna in trži z geografsko označbo.

ter

Dežela Emilija - Romanja je odgovorna za preverjanje izpolnjevanja tehničnih pogojev iz člena 4. Nasadi breskev, primerni za pridelavo proizvoda z označbo „Nettarina di Romagna“, so vpisani v ustrezen register, ki se vzpostavi, posodobi in objavi vsako leto. Izvod tega registra se predloži vsem občinam na območju proizvodnje. Ministrstvo za kmetijstvo, prehrano in gozdarstvo navede postopke, ki jih je treba upoštevati glede prijave in popisa letne proizvodnje ter pridobitve ustreznih potrdil za pravilno in primerno spremljanje proizvodnje, ki se vsako leto prizna in trži z geografsko označbo.

se črtata in nadomestita z naslednjim besedilom v členu 4 specifikacije proizvoda:

„Člen 4 Dokazilo o poreklu Spremljajo se vse faze proizvodnega procesa, pri čemer se beležijo vsi vhodni in izhodni proizvodi. Sledljivost proizvoda se tako zagotavlja z vnosom katastrskih parcel, na katerih se proizvod prideluje, ter podatkov o pridelovalcih in pakirnicah na sezname, ki jih upravlja nadzorni organ iz člena 7, ter s prijavo proizvedenih količin nadzornemu organu. Pri vseh fizičnih in pravnih osebah, vnesenih na ustrezne sezname, nadzorni organ izvede preverjanja v skladu s pogoji iz specifikacije proizvoda in ustreznega načrta nadzora.“

Ta sprememba je potrebna, da se besedilo uskladi z veljavnimi sistemi nadzora, saj se opis v sedanji različici nanaša na metodologije in orodja, ki ne obstajajo več. Posodobita se oštevilčenje – zdaj člen 4 specifikacije proizvoda – in vsebina na podlagi Uredbe (EU) št. 1152/2012. Preverjanje skladnosti s specifikacijo proizvoda dejansko preverja nadzorni organ, ki ga imenuje ministrstvo, in ne regionalni organi. Ta sprememba ne vpliva na enotni dokument.

Metoda proizvodnje

Spremembe metode proizvodnje se nanašajo na breskve in nektarine.

Nanašajo se na člen 4 sedanje specifikacije proizvoda, ki z novim oštevilčenjem postane člen 5.

Novi člen 5 specifikacije proizvoda – Metoda pridobivanja proizvoda – je razdeljen na dva oddelka:

5.1 Talne in podnebne razmere in 5.2 Načini gojenja.

Tako strukturiran člen natančneje opisuje tehnične korake.

Naslednji stavek v členu 4 specifikacije proizvoda:

„Namakanje, gnojenje ter drugi načini gojenja in kmetovanja se morajo izvajati v skladu s tehničnimi pravili, ki jih določijo pristojne službe dežele Emilija - Romanja.“

se črta.

To je pravzaprav osnovni pogoj, ki ga morajo izpolnjevati vsa kmetijska gospodarstva. Zaradi zakonodajnih sprememb in obveznosti izpolnjevanja nekaterih zahtev je namreč nujno, da so nekatera merila izpolnjena. Zato se ne zdi potrebno, da bi bila navedena v specifikaciji proizvoda.

V zvezi z načini gojenja se naslednje besedilo:

Uporabijo se lahko splošno uveljavljene sadilne razdalje, pri čemer lahko pri novih zasaditvah gostota znaša največ 2 000 rastlin na hektar. Dovoljene standardne metode gojenja temeljijo na obliki „emilijske vaze“ in njenih različicah; dovoljene špalirne oblike so pahljačasta oblika, oblika črke Y in vretenasta oblika ter njihove različice.

preoblikuje:

Uporabijo se lahko splošno uveljavljene sadilne razdalje, pri čemer lahko gostota znaša največ 2 000 rastlin na hektar. Dovoljene standardne gojitvene oblike temeljijo na obliki „emilijske vaze“ in kotlasti obliki ter njunih različicah; dovoljene špalirne oblike so pahljačasta oblika, oblika črke Y in vretenasta oblika ter njihove različice.

Izrecna omemba novih zasaditev se črta, saj je odveč. Zaradi popolnosti je bila določena tudi kotlasta gojitvena oblika, čeprav so vse gojitvene oblike že dovoljene.

Naslednji stavek v členu 4 specifikacije proizvoda:

„Načini gojenja morajo vključevati vsaj eno zimsko rez in rezi v rastni dobi, odvisno od zahtev rastlin.“

se črta.

Del glede rezi se črta, saj je to osnovni pogoj. Ker se dobre kmetijske prakse uporabljajo v vseh različnih okoliščinah, se je štelo, da tega ni treba dodatno opredeliti z dodajanjem nepotrebnih dodatnih informacij.

V zvezi z donosi se naslednji stavek:

„Na hektar se lahko pridela največ 35 000 kg, kar velja za vse dovoljene kultivarje.“

nadomesti z novo različico:

„Največja proizvodnja na hektar za vse dovoljene zgodnje kultivarje je 35 000 kg. Največja proizvodnja na hektar za vse dovoljene srednje pozne kultivarje je 50 000 kg.“

Zdelo se je primerno, da se pri največji proizvodnji razlikuje med zgodnjimi in srednje poznimi sortami. Proizvodnja za zgodnje sorte ostane nespremenjena, in sicer znaša 35 000 kg na hektar.

Dodana je torej največja proizvodnja za srednje pozne sorte, ki je določena na 50 000 kg na hektar. Z gojitvenimi oblikami, ki so že predvidene v specifikaciji proizvoda, kot je vretenasta, se zlahka doseže proizvodnja 50 000 kg na hektar. Te količine nikakor ne bodo vplivale na kakovost sadja; zgornja meja se določi prav za zaščito tega vidika.

Naslednji stavek v členu 4 specifikacije proizvoda:

„Dežela Emilija - Romanja ob upoštevanju sezonsko odvisnega razvoja in okoljskih razmer za gojenje vsako leto do 15. maja določi okvirno povprečno proizvodnjo na enoto v okviru zgornjih meja za vsak kultivar, naveden v členu 2.“

se črta.

Čeprav ima dežela Emilija - Romanja možnost, da uporabi to določbo in določi okvirno povprečno proizvodnjo, se to nikoli ni štelo za primerno ali potrebno. Zato okvirna povprečna proizvodnja na enoto ni bila nikoli uradno določena vnaprej. Glede na navedeno in glede na to, da vrednost ni bila nikoli določena vnaprej, se je ta določba izkazala za odvečno, zato se zdi primerno, da se črta iz specifikacije proizvoda.

Odstavka v členu 4 specifikacije proizvoda, ki se nanašata na označbo „Pesca di Romagna“ oziroma označbo „Nettarina di Romagna“:

Pri skladiščenju sadežev, ki se lahko označijo z ZGO „Pesca di Romagna“, je treba uporabiti način hlajenja. Vlažnost in temperatura v hladilnicah morata zagotavljati, da se ohranjajo posebne kakovostne značilnosti.

ter

Pri skladiščenju sadežev, ki se lahko označijo z ZGO „Nettarina di Romagna“, je treba uporabiti način hlajenja. Vlažnost in temperatura v hladilnicah morata zagotavljati, da se ohranjajo posebne kakovostne značilnosti.

se združita in prilagodita:

Pri skladiščenju sadežev, ki se lahko označijo z ZGO „Pesca e Nettarina di Romagna“, je treba uporabiti način hlajenja. Vlažnost in temperatura v hladilnicah morata zagotavljati, da se ohranjajo posebne kakovostne značilnosti.

Poleg tega se ta stavek premakne v člen 8 specifikacije proizvoda.

Ta sprememba vpliva na točko 4.5 povzetka, zgornji stavek pa se vstavi v točko 3.5 enotnega dokumenta.

Povezava

Sedanji odstavek glede povezave iz točke 4.6 povzetka se glasi:

„Pedološko-podnebne značilnosti in strokovnost pridelovalcev na območju pridelave omogočajo odlično fizikalno-kemično in organoleptično kakovost breskev in nektarin, ki se tržijo na nacionalnih in evropskih trgih kot značilni proizvodi dežele Emilia Romagna. Območje pridelave ima za ravnino značilno podnebje, čeprav nanj vpliva bližina Jadranskega morja. Območje pridelave je območje, na katerem je na regionalni ravni povprečna temperatura najvišja, pri čemer spomladi skoraj niso mogoče temperature pod ničlo, ki bi lahko poškodovale sadje. Pomembnost pridelave breskev in nektarin iz dežele Romagna ni povezana le z obstojem optimalnih in objektivnih pedološko-podnebnih pogojev, ampak tudi s prisotnostjo družbenih in produktivnih struktur, ki so zmožne uporabiti te vire in povečati vrednost tem sadežem, za katerega je potrebna prava zemlja in veliko dela. Na območju pridelave breskev in nektarin dežele Romagna obstaja veliko število združenj proizvajalcev, ki so zaradi svojih organizacijskih sposobnosti na ozemlju ustanovili središča za pridelke, ki so opremljena z najsodobnejšo tehnologijo. Proizvodnja breskev in nektarin je na tem ozemlju tako pomembna, da predstavlja približno četrtino italijanske proizvodnje v tem sektorju.“

Doda se v člen 6 specifikacije proizvoda in preoblikuje tako:

Talne in podnebne značilnosti ter znanje in spretnosti pridelovalcev na območju proizvodnje omogočajo odlično fizikalno, kemično in organoleptično kakovost breskev in nektarin, ki se tržijo na nacionalnem trgu in na evropskih trgih kot značilni pridelki dežele Emilija - Romanja. Območje proizvodnje ima za ravnino značilno podnebje, vendar nanj vpliva bližina Jadranskega morja. Območje proizvodnje leži v deželi, ki ima najvišjo povprečno temperaturo, pri čemer skoraj ni spomladanskih pozeb, ki bi lahko poškodovale sadje. Pomen pridelave proizvoda z označbo „Pesca e Nettarina di Romagna“ ni povezan le z obstojem objektivnih in optimalnih talnih in podnebnih razmer, ampak tudi z družbenimi in proizvodnimi strukturami tega območja, ki so zmožne izkoristiti te vire ter povečati vrednost sadov zemlje in dela človeških rok. Na območju, kjer se prideluje proizvod z označbo „Pesca e Nettarina di Romagna“, je veliko združenj proizvajalcev, ki so po zaslugi svojih organizacijskih sposobnosti na območju vzpostavila zbirne centre za proizvode, ki so opremljeni z najsodobnejšo tehnologijo. Tudi zaradi prisotnosti takih organizacij proizvajalcev in njihove organizacijske sposobnosti proizvajalci na celotnem območju že vrsto let prostovoljno uporabljajo postopke integrirane pridelave. Postopki so okolju prijazni in upoštevajo zdravje potrošnikov ter so zdaj običajna metoda proizvodnje, ki prispeva k okoljski trajnostnosti pridelave sadja. Območje je tako primerno za pridelavo breskev in nektarin, da predstavlja približno četrtino celotne pridelave tega sadja v Italiji.

Namen te spremembe je podrobneje pojasniti, kako strokovnost izvajalcev vpliva na končni proizvod. Gre torej za spremembe besedila, ki ne vplivajo na vsebino povezave.

Ta sprememba se nanaša na člen 6 specifikacije proizvoda, točko 4.6 povzetka in točko 5 enotnega dokumenta.

Označevanje

Člen 8 specifikacije proizvoda se razdeli na tri dele, ki se nanašajo na skladiščenje, pakiranje in označevanje, da bi se pojasnile različne faze po obiranju.

Skladiščenje

Odstavek z opisom ureditev skladiščenja, ki je bil prej v členu 4 specifikacije proizvoda, se premakne v ta člen, pri čemer je spremenjen samo njegov naslov:

8.1. Skladiščenje Pri skladiščenju sadežev, ki se lahko označijo z ZGO „Pesca e Nettarina di Romagna“, je treba uporabiti način hlajenja. Vlažnost in temperatura v hladilnicah morata zagotavljati, da se ohranjajo posebne kakovostne značilnosti.

Ta sprememba vpliva na točko 4.5 povzetka, zgornji stavek pa se vstavi v točko 3.5 enotnega dokumenta.

Parkiranje

Besedilo o načinu pakiranja se preoblikuje. Besedilo člena 7 specifikacije proizvoda:

„Vrste embalaž, ki jih je odobrila EU in se lahko uporabljajo v skladu z veljavnimi pravili, so naslednje: zaboji* iz kartona, lesa in plastike** 30 × 40 cm, z enim slojem; zaboji* iz kartona, lesa in plastike** 30 × 50 cm, z enim slojem; zaboji* iz kartona, lesa in plastike** 40 × 60 cm, z enim slojem; zaboji* 20 × 30 cm, z enim slojem; zapakirane embalaže z enim ali več sadeži (pladnji, košarice, škatle itd.). * Zaboji so embalaža, ki se uporablja za prikaz enot za prodajo ali posameznih in/ali pakiranih sadežev. Za identifikacijo proizvodov z ZGO v zabojih se vsak sadež označi z nalepko z ustreznim logotipom, pri čemer je označenih najmanj 80 % vseh sadežev v embalaži. ** Plastika za enkratno uporabo ali plastika tipa IFCO/STECO/CPR SYSTEM ALI DRUGEGA TIPA. V vseh navedenih primerih (razen za zaboje) mora biti embalaža zapečatena tako, da vsebine ni mogoče odstraniti, ne da bi se pretrgal pečat.“

se spremeni:

„8.2. Pakiranje Za identifikacijo proizvodov z ZGO v odprtih pakiranjih se vsak sadež označi z nalepko, pri čemer je označenih najmanj 70 % vseh sadežev v pakiranju. Če na sadežih ni nalepk, mora biti embalaža, kot so zaboji in košarice, zapečatena tako, da vsebine ni mogoče odstraniti, ne da bi se pretrgal pečat. Na prodajnem mestu je proizvod dovoljeno prodajati tudi po kosih iz embalaže, ki je zapečatena ali vsebuje sadeže z nalepkami, če je proizvod v posebnih predelkih ali vsebnikih, na katerih so na vidnem mestu navedene enake informacije, kot se zahtevajo za embalažo v tej specifikaciji proizvoda.“

S to spremembo se zadosti potrebi po poenostavitvi opisa oblik embalaže. Da bi zadovoljili različne potrebe trga in potrošnikov glede velikosti in vrste ter glede na to, da so bile nekatere oblike embalaž v prejšnji različici navedene le kot primeri, se je zdelo primerno, da se navedejo vrste embalaž, ki so dovoljene z veljavno zakonodajo. Pri odprti embalaži mora biti na vsaj 70 % sadežev v pakiranju označenih z nalepkami, da se potrošnikom zagotovi večja jasnost; sicer mora biti embalaža zapečatena. Nazadnje, zagotovljene so informacije o prodaji proizvoda končnemu potrošniku po kosih, ki niso v zapečatenih embalažah ali zabojih, če je proizvod v posebnih predelkih ali vsebnikih, na katerih so na vidnem mestu navedene enake informacije, kot se zahtevajo za embalažo v tej specifikaciji proizvoda. Ta sprememba izvajalcem omogoča prodajo proizvoda – iz zapečatenih embalaž ali zabojev – v količini, ki jo želi potrošnik, obenem pa zagotavlja, da je potrošnik ob nakupu proizvoda še vedno pravilno obveščen.

Ta sprememba se nanaša na točko 4.8 povzetka in točko 3.5 enotnega dokumenta.

Obdobje trženja

Določba, ki se nanaša na označbo „Pesca di Romagna“:

„Proizvod je treba tržiti vsako leto med 10. junijem in 20. septembrom.“

in določba, ki se nanaša na proizvod „Nettarina di Romagna“:

„Proizvod je treba tržiti vsako leto med 15. junijem in 30. septembrom.“

se nadomestita:

„Proizvod je treba tržiti od 10. junija.“

Zdelo se je ustrezno, da se navede samo začetni datum obdobja trženja, ki ostane 10. junij, končni datum pa se črta. Pri tem se upoštevajo podnebne spremembe v zadnjih letih, zaradi katerih se je obdobje trženja podaljšalo, in vključitev novih, poznejših sort.

Ta sprememba ne vpliva niti na povzetek niti na enotni dokument.

Označevanje:

Označevanje – besedilo

Spremenijo se nekateri manj pomembni vidiki besedila, ki mora biti navedeno na oznaki in se nanaša na označbo „Pesca di Romagna“ oziroma „Nettarina di Romagna“. Odstavka s prvotnimi navodili se glasita:

Na vsebniku mora biti z enako velikimi črkami navedeno „Pesca di Romagna“, čemur takoj sledi „Zaščitena geografska označba“ in nato ime kultivarja. V istem vidnem polju morajo biti navedeni ime, naziv podjetja in naslov pakirnice ter prvotna neto teža. Napis „Zaščitena geografska označba“ se lahko ponovi kjer koli drugje na vsebniku ali oznaki, tudi kot kratica „ZGO“ .

ter

Na embalaži mora biti z enako velikimi črkami navedeno „Nettarina di Romagna“, čemur takoj sledi „Zaščitena geografska označba“ in nato ime kultivarja. V istem vidnem polju morajo biti navedeni ime, naziv podjetja in naslov pakirnice ter prvotna neto teža. Napis „Zaščitena geografska označba“ se lahko ponovi kjer koli drugje na vsebniku ali oznaki, tudi kot kratica „ZGO“ .

in se spremenita:

8.3. Označevanje Na vsebniku je lahko navedeno „Pesca di Romagna“ ali „Nettarina di Romagna“, čemur takoj sledita „Zaščitena geografska označba“ ali kratica ZGO in ime kultivarja. V istem vidnem polju morajo biti navedeni ime, naziv podjetja in naslov pakirnice. Napis „Zaščitena geografska označba“ se lahko ponovi kjer koli drugje na vsebniku ali oznaki, tudi kot kratica „ZGO“ .

S temi spremembami se nekoliko poenostavijo pravila označevanja, tako da se črtajo elementi, ki se zahtevajo z zakonom, kot je navedba teže. Pakirnicam se tudi omogoči, da poleg imena ZGO navedejo vrsto sadja.

Ta sprememba se nanaša na točko 4.8 povzetka in ustrezno točko 3.6 enotnega dokumenta.

Označevanje – blagovne znamke

Temu oddelku člena 8 se doda odstavek glede možnosti uporabe blagovnih znamk:

Skupaj z označbo „IGP Pesca e nettarina di Romagna“ in evropskim simbolom se lahko uporabljajo izrazi in/ali simboli, ki se nanašajo na imena, nazive podjetij in kolektivne ali posamezne blagovne znamke.

Ta dodatek je potreben za prilagoditev potrebam strank in potrošnikov, vključno s potrebami komercialne narave.

Ta sprememba se nanaša na točko 3.6 enotnega dokumenta.

Označevanje – drugi pogoji

Črtajo se naslednji odstavki:

Sadje, ki ne izpolnjuje minimalnih zahtev glede velikosti in vsebnosti sladkorja iz člena 6 te specifikacije proizvoda, čeprav je pridelano v deželi Emilija - Romanja, ne sme biti označeno z zaščiteno geografsko označbo „Pesca di Romagna“ ali katero koli drugo geografsko označbo. Sadje, ki ne izpolnjuje minimalnih zahtev glede velikosti in vsebnosti sladkorja iz člena 6 te specifikacije proizvoda, čeprav je pridelano v deželi Emilija - Romanja, ne sme biti označeno z zaščiteno geografsko označbo „Nettarina di Romagna“ ali katero koli drugo geografsko označbo.

ter

Na serijah, ki so namenjene izvozu, mora biti vidna tudi navedba „Prodotto in Italia“ [Pridelano v Italiji].

Zdelo se je primerno črtati prepoved uporabe imena za neskladne proizvode, saj je bilo to že jasno navedeno v prejšnjih členih. Tudi navedba „Prodotto in Italia“ se zahteva z zakonodajo, zato se zdi njena ohranitev v besedilu nepotrebna.

Ta sprememba ne vpliva niti na povzetek niti na enotni dokument.

Označevanje – proizvod za predelavo

Členu 8 specifikacije proizvoda se doda tudi naslednji odstavek:

Sadje za predelavo se lahko dostavi tudi v razsutem stanju, v embalažah ali vsebnikih, ki so v skladu z veljavno zakonodajo ter imajo ustrezno oznako za zagotovitev pravilne identifikacije in sledljivosti proizvoda z ZGO „Pesca e Nettarina di Romagna“ za predelavo.

Glede na to, da so določena tudi pravila za sadje, namenjeno predelavi, je treba v specifikacijo proizvoda dodati ustrezne zahteve glede označevanja, da se zagotovi pravilna in takojšnja identifikacija.

Ta sprememba se nanaša na ustrezno točko 3.6 enotnega dokumenta.

DRUGO

Preverjanja

Naslednji stavki iz člena 5 specifikacije proizvoda:

Člen 5 Nasadi breskev, primerni za pridelavo proizvoda z označbo „Pesca di Romagna“, so vpisani v ustrezen register, ki se vzpostavi, posodobi in objavi vsako leto. Nasadi breskev, primerni za pridelavo proizvoda z označbo „Nettarina di Romagna“, so vpisani v ustrezen register, ki se vzpostavi, posodobi in objavi vsako leto.

ter

„Dežela Emilija - Romanja je odgovorna za preverjanje, da so izpolnjeni tehnični pogoji iz člena 4. Izvod tega registra se predloži vsem občinam na območju proizvodnje. Ministrstvo za kmetijstvo, prehrano in gozdarstvo navede postopke, ki jih je treba upoštevati glede prijave in popisa letne proizvodnje ter pridobitve ustreznih potrdil za pravilno in primerno spremljanje proizvodnje, ki se vsako leto prizna in trži z geografsko označbo.“

se črtajo, preoblikujejo in nadomestijo s členom 7 specifikacije proizvoda:

„Člen 7 Preverjanja V skladu s členoma 36 in 37 Uredbe (EU) št. 1151/2012 nadzorni organ preverja, ali je proizvod skladen s specifikacijo proizvoda. Izbrani nadzorni organ je Check Fruit srl – Via dei Mille, 24 – 40121 Bologna – Italija, tel. +39 0516494836, faks +39 0516494813 – info@checkfruit.it.“

Cel člen 7 specifikacije proizvoda se preoblikuje v skladu s členom 7(1), točka (g), Uredbe (EU) št. 1151/2012.

Ta sprememba se nanaša na točko 4.7 povzetka in se ne nanaša na enotni dokument.

DRUGO

Vrstni red in naslovi členov

Členi in vsebina specifikacije proizvoda se razvrstijo in oštevilčijo na podlagi člena 7 Uredbe (EU) št. 1151/2012. Za lažje branje se vsakemu členu doda naslov.

Po predlaganih spremembah so členi torej naslednji:

— Člen 1 – Ime

— Člen 2 – Značilnosti proizvoda

— Člen 3 – Območje proizvodnje

— Člen 4 – Dokazilo o poreklu

— Člen 5 – Metoda pridobivanja proizvoda

— Člen 6 – Povezava z geografskim območjem

— Člen 7 – Preverjanja

— Člen 8 – Skladiščenje, pakiranje in označevanje

Uskladitev delov specifikacije proizvoda, ki so enaki za obe vrsti sadja

Sedanja specifikacija proizvoda je sestavljena iz dveh ločenih dokumentov, pri čemer se prvi nanaša na označbo „Pesca di Romagna“, drugi pa na označbo „Nettarina di Romagna“. Številni vidiki in zahteve, ki so enaki za obe vrsti, se ponovijo v obeh dokumentih. Da bi se izboljšala berljivost specifikacije proizvoda in razjasnila njena pravila, je specifikacija proizvoda strnjena, tako da:

— so členi 1, 3, 4, 5, 6, 7 in 8 združeni,

— v členu 2 pa se ohrani razdelitev glede na vrsto proizvoda, da je jasno, da se uporabljajo različni seznami sort.

ENOTNI DOKUMENT

„Pesca e Nettarina di Romagna PGI“

EU št.: PGI-IT-1535-AM02 – 15.9.2020

ZOP ( ) ZGO (X)

1. Ime [ZOP ali ZGO]

„Pesca e Nettarina di Romagna“

2. Država članica ali tretja država

Italija

3. Opis kmetijskega proizvoda ali živila

3.1. Vrsta proizvoda [V skladu s Prilogo XI]

Skupina 1.6: Sadje, zelenjava in žita, sveži ali predelani

3.2. Opis proizvoda, za katerega se uporablja ime iz točke 1

Označba „Pesca e Nettarina di Romagna“ se uporablja izključno za sadeže kultivarjev breskev, navedenih v nadaljevanju.

Breskve

Zgodnje sorte z rumenim mesom:

bordò, coraline (ali monco), crimson lady, dixired, flavorcrest, maycrest, merril gem free 1, rich may, royal gem, royal glory, royal majestic, royal time, ruby rich, sagittaria, spring lady, sprinbelle, springcrest, sugar time.

Srednje pozne sorte z rumenim mesom:

azurite, corindon, diamond princess, elegant lady, fayette, glohaven, grenat, maria marta, mercil (ali o’henry), plusplus, redhaven, rich lady, rome star, royal estate, royal jim, royal lee, royal pride, royal summer, royal sweet, summer rich, suncrest, sweet dream, sweet henry, symphonie, vista rich, zainori (ali kaweah), zee lady.

Zgodnje sorte z belim mesom:

greta, iris rosso, monsolle, patty.

Srednje pozne sorte z belim mesom:

duchessa d’este, ivory sun, maria bianca, maura, regalsnow (ali maperla), rosa del west, rossa di san carlo, star princess, snow lady, tendresse (ali joulie), zaidaso (ali kewina).

Nektarine

Zgodnje sorte z rumenim mesom:

alice, ambra, ara, big haven, carene, early sungrand, extreme beauty, gartairo, garofa, laura, maillara (ali big bang), maria emilia, maygrand, nectaprima, noracila, rebus 028, weimberger.

Srednje pozne sorte z rumenim mesom:

alma, alma 2, alexa, amiga, alitop, august red, big top (ali zaitabo), diamond ray, dorabelle, doracile, dulcis, dulciva, early zee, fairlane, fantasia, febe, flavortop, gea, guerriera, honey blaze, honey glo, honey kist, honey royale, indipendence, lady erika, late fair, luciana, maria aurelia, maria carla, maria laura, max, max 7, monrené, morsiani 60, morsiani 90, nectareine, nectaross, orine, orion, pit lane, pit stop, red fair, romagna big, romagna giant, romagna gold, romagna lady, romagna queen, romagna summer, september bright, spring red, stark red gold, sweet lady, sweet red, venus, western red.

Zgodnje sorte z belim mesom:

caldesi 2000, garcica, romagna red, romagna star, silver king, turquoise.

Srednje pozne sorte z belim mesom:

caldesi 2020, maillarmagie (ali magique), majestic pearl, nectarmagie, nectaperle, romagna 3000, romagna bright, romagna sweet, romagna top, silver giant, silver star, sandine, tourmaline, zephyr.

Za pridelavo proizvoda z označbo „Pesca e Nettarina di Romagna“ je dovoljeno uporabljati še druge kultivarje breskev, ki so rezultat raziskovanja sort, če se s preskusi in dokumenti dokaže, da so metoda pridobivanja proizvoda in kakovostne značilnosti sadja v skladu s to specifikacijo proizvoda. Uporabo takih kultivarjev za pridelavo proizvoda z označbo „Pesca e Nettarina di Romagna“ je treba predhodno priglasiti ministrstvu za kmetijstvo, prehrano in gozdarstvo, ki oceni njihovo uporabo in lahko v ta namen zahteva tehnično mnenje nadzornega ali drugega organa.

Kakovostne značilnosti

Ob dajanju na trg mora imeti proizvod z označbo „Pesca e Nettarina di Romagna“ značilnosti, opisane v nadaljevanju.

Zgodnji kultivarji z rumenim in belim mesom

— Najmanjša velikost A: najmanjši premer 67 mm, kar ustreza najmanjši teži 135 g.

— Vsebnost sladkorja: najmanj 9,5 (°Bx).

— Lupina in oblika ustrezata značilnostim zadevnih kultivarjev.

Srednje pozni kultivarji z rumenim in belim mesom

— Najmanjša velikost A: najmanjši premer 67 mm, kar ustreza najmanjši teži 135 g.

— Vsebnost sladkorja: najmanj 11 (°Bx).

— Lupina in oblika ustrezata značilnostim zadevnih kultivarjev.

Sadje se lahko uporablja tudi za predelavo.

Poleg tega se lahko izključno v primeru predelave uporabi tudi sadje, ki izpolnjuje vse zahteve iz specifikacije proizvoda, razen zahtev, ki se nanašajo na velikost in obliko. Dovoljena je tudi manjša površinska poškodba kožice, če taka poškodba ne vpliva na kakovost in rok uporabnosti sadeža. Tak sadež se ne sme prodajati končnemu potrošniku.

3.3. Krma (samo za proizvode živalskega izvora) in surovine (samo za predelane proizvode)

–

3.4. Posebne faze proizvodnje, ki jih je treba izvajati na opredeljenem geografskem območju

Vse faze proizvodnje ZGO „Pesca e Nettarina di Romagna“ do obiranja proizvoda morajo potekati izključno na geografskem območju, navedenem v točki 4.

3.5. Posebna pravila za rezanje, ribanje, pakiranje itn. proizvoda, za katerega se uporablja registrirano ime

Pri skladiščenju sadežev, ki se lahko označijo z ZGO „Pesca e Nettarina di Romagna“, je treba uporabiti način hlajenja. Vlažnost in temperatura v hladilnicah morata zagotavljati, da se ohranjajo posebne kakovostne značilnosti.

Za identifikacijo proizvodov z ZGO v odprtih pakiranjih se sadeži označijo z nalepko, pri čemer je označenih najmanj 70 % vseh sadežev v pakiranju.

Če na sadežih ni nalepk, mora biti embalaža, kot so zaboji in košarice, zapečatena tako, da vsebine ni mogoče odstraniti, ne da bi se pretrgal pečat.

Na prodajnem mestu je proizvod dovoljeno prodajati tudi po kosih iz embalaže, ki je zapečatena ali vsebuje sadeže z nalepkami, če je proizvod v posebnih predelkih ali vsebnikih, na katerih so na vidnem mestu navedene enake informacije, kot se zahtevajo za embalažo.

3.6. Posebna pravila za označevanje proizvoda, za katerega se uporablja registrirano ime

Na vsebniku je lahko navedeno „Pesca di Romagna“ ali „Nettarina di Romagna“, čemur takoj sledita „Zaščitena geografska označba“ ali kratica ZGO in ime kultivarja. V istem vidnem polju morajo biti navedeni ime, naziv podjetja in naslov pakirnice.

Napis „Zaščitena geografska označba“ se lahko ponovi kjer koli drugje na vsebniku ali oznaki, tudi kot kratica „ZGO“ .

Skupaj z označbo „IGP Pesca e nettarina di Romagna“ in evropskim simbolom se lahko uporabljajo izrazi in/ali simboli, ki se nanašajo na imena, nazive podjetij in kolektivne ali posamezne blagovne znamke.

Sadje za predelavo se lahko dostavi tudi v razsutem stanju, v embalažah ali vsebnikih, ki so v skladu z veljavno zakonodajo ter imajo ustrezno oznako za zagotovitev pravilne identifikacije in sledljivosti proizvoda z ZGO „Pesca e Nettarina di Romagna“ za predelavo.

4. Jedrnata opredelitev geografskega območja

Območje proizvodnje označbe „Pesca e Nettarina di Romagna“ vključuje ozemlje dežele Emilija - Romanja, ki je primerno za gojenje breskev, in sicer:

1) občine v pokrajini Ferrara: Argenta, Cento, Codigoro, Copparo, Ferrara, Fiscaglia – loc. Massa Fiscaglia, Poggio Renatico, Portomaggiore, Terre del Reno – loc. S. Agostino, Tresignana – loc. Tresigallo, Voghiera;

2) občine v pokrajini Bologna: Borgo Tossignano, Budrio, Casalfiumanese, Castel Guelfo di Bologna, Castenaso, Fontanelice, Granarolo dell’Emilia, Imola, Medicina, Minerbio, Molinella, Mordano;

3) občine v pokrajini Forlì-Cesena: Bertinoro, Castrocaro Terme e Terra del Sole, Cesena, Cesenatico, Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliana, Montiano, Predappio, Roncofreddo, Savignano sul Rubicone;

4) občine v pokrajini Ravena: Alfonsine, Bagnacavallo, Bagnara di Romagna, Brisighella, Casola Valsenio, Castel Bolognese, Cervia, Conselice, Cotignola, Faenza, Fusignano, Lugo, Massa Lombarda, Ravenna, Riolo Terme, Russi, Sant’Agata sul Santerno, Solarolo;

5) občino v pokrajini Rimini: Santarcangelo di Romagna.

5. Povezava z geografskim območjem

Talne in podnebne značilnosti ter znanje in spretnosti pridelovalcev na območju proizvodnje omogočajo odlično fizikalno, kemično in organoleptično kakovost breskev in nektarin, ki se tržijo na nacionalnem trgu in na evropskih trgih kot značilni pridelki dežele Emilija - Romanja. Območje proizvodnje ima za ravnino značilno podnebje, vendar nanj vpliva bližina Jadranskega morja. Območje proizvodnje leži v deželi, ki ima najvišjo povprečno temperaturo, pri čemer skoraj ni spomladanskih pozeb, ki bi lahko poškodovale sadje. Pomen pridelave proizvoda z označbo „Pesca e Nettarina di Romagna“ ni povezan le z obstojem objektivnih in optimalnih talnih in podnebnih razmer, ampak tudi z družbenimi in proizvodnimi strukturami tega območja, ki so zmožne izkoristiti te vire ter povečati vrednost sadov zemlje in dela človeških rok. Na območju, kjer se prideluje proizvod z označbo „Pesca e Nettarina di Romagna“, je veliko združenj proizvajalcev, ki so po zaslugi svojih organizacijskih sposobnosti na območju vzpostavila zbirne centre za proizvode, ki so opremljeni z najsodobnejšo tehnologijo. Tudi zaradi prisotnosti takih organizacij proizvajalcev in njihove organizacijske sposobnosti proizvajalci na celotnem območju že vrsto let prostovoljno uporabljajo postopke integrirane pridelave. Postopki so okolju prijazni in upoštevajo zdravje potrošnikov ter so zdaj običajna metoda proizvodnje, ki prispeva k okoljski trajnostnosti pridelave sadja. Območje je tako primerno za pridelavo breskev in nektarin, da predstavlja približno četrtino celotne pridelave tega sadja v Italiji.

Sklic na objavo specifikacije proizvoda

Celotno besedilo specifikacije proizvoda je na voljo na spletišču: http://www.politicheagricole.it/flex/cm/pages/ServeBLOB.php/L/IT/IDPagina/3335

ali:

neposredno na domači spletni strani ministrstva za kmetijstvo, prehrano in gozdarstvo (www.politicheagricole.it), kjer izberete „Qualità“ (v zgornjem desnem kotu zaslona), nato „Prodotti DOP IGP STG“ (na levi strani zaslona) in nazadnje „Disciplinari di Produzione all’esame dell’UE“.

(1) UL L 343, 14.12.2012, str. 1.